కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IPL 2019: కోల్‌కతాకి గాయాల దెబ్బ.. ఇద్దరు ఫాస్ట్ బౌలర్లు దూరం
2018లో  భారత్ జట్టు అండర్-19 ప్రపంచకప్‌ గెలవడంలో క్రియాశీలక పాత్ర పోషించిన నాగర్‌కోటీని కోల్‌కతా నైట్‌రైడర్స్ ఫ్రాంఛైజీ వేలంలో రూ.3.2 కోట్లు వెచ్చించి మరీ కొనుగోలు చేసింది. కానీ ..?
Samayam Telugu | Updated:
Mar 14, 2019, 08:14PM IST
IPL 2019: కోల్‌కతాకి గాయాల దెబ్బ.. ఇద్దరు ఫాస్ట్ బౌలర్లు దూరం
హైలైట్స్
మార్చి 23 నుంచి ఐపీఎల్ 2019 సీజన్ మొదలు
గాయంతో ఇద్దరు కోల్‌కతా ఫాస్ట్ బౌలర్లు టోర్నీకి దూరం
గత ఏడాది తన వేగంతో అందర్నీ ఆకర్షించిన శివ మావీ
గాయంతో మావీ ఆరు నెలలు, నాగర్‌కోటి మూడు నెలలు క్రికెట్‌కి దూరం
ఐపీఎల్‌ 2019 సీజన్ ముంగిట కోల్‌కతా నైట్‌రైడర్స్ జట్టుకి ఊహించని షాక్ తగిలింది. గాయాల కారణంగా ఆ జట్టు యువ ఫాస్ట్ బౌలర్లు కమలేశ్ నాగర్‌కోటి, శివమ్ మావి ఈ ఏడాది ఐపీఎల్‌కి దూరమయ్యారు. గత ఏడాది భారత్ జట్టు అండర్-19 ప్రపంచకప్‌ గెలవడంలో క్రియాశీలక పాత్ర పోషించిన నాగర్‌కోటీని కోల్‌కతా నైట్‌రైడర్స్ ఫ్రాంఛైజీ వేలంలో రూ.3.2 కోట్లు వెచ్చించి మరీ కొనుగోలు చేసింది. కానీ వెన్ను నొప్పితో బాధపడుతున్న ఈ యువ పేసర్.. ప్రస్తుతం బెంగళూరులోని నేషనల్ క్రికెట్ అకాడమీ (ఎన్‌సీఏ)‌లో ఫిట్‌నెస్‌ కోసం శ్రమిస్తున్నాడు. దీంతో.. అతను మరో మూడు నెలల వరకూ క్రికెట్‌కి దూరంగా ఉండనున్నట్లు తెలుస్తోంది.
కోల్‌కతా నైట్‌రైడర్స్ జట్టుకే చెందిన మరో యువ ఫాస్ట్ బౌలర్ శివమ్ మావీ కూడా గాయంతో ఐపీఎల్ 2019 సీజన్‌కి దూరమయ్యాడు. నాగర్‌కోటీతో పాటు గత ఏడాది ప్రపంచకప్‌లో బౌలింగ్‌లో చేసిన మావీ.. 2018 ఐపీఎల్‌లోనూ తన వేగంతో అందర్నీ ఆకర్షించాడు. కానీ.. పక్కటెముకల గాయం కారణంగా అతను కనీసం ఆరునెలలు క్రికెట్‌కి దూరంగా ఉండాలని వైద్యులు సూచించారు.
టోర్నీకి ముందే నాగర్‌ కోటీ, శివమ్ మావీ దూరమవడంతో వారి స్థానాల్లో సందీప్ వారియర్, ప్రసీద్‌ను కోల్‌కతా తాజాగా తీసుకుంది. ఐపీఎల్‌లో 2019 సీజన్‌ వేలంలో అమ్ముడుపోని ఆటగాళ్ల జాబితాలో నిలిచిన సందీప్.. గత ఏడాది రాయల్ ఛాలెంజర్స్ బెంగళూరు టీమ్‌లో ఉన్నాడు. కానీ.. ఒక్క మ్యాచ్‌ కూడా ఆడలేకపోయాడు. అలానే గత ఏడాది కోల్‌కతాకే ఆడిన ప్రసీద్.. మావీ స్థానాన్ని భర్తీ చేయనున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.